Downloaded from YTS.MX
MOSKVA, RUSIJA
Official YIFY movies site: YTS.MX
STANICA KAZANJ
7. APRIL 2022.
Seo sam u voz broj deset koji je išao iz Moskve za Samaru.
Krenuo sam da posetim majku čiji sam rođendan propustio.
Tri minuta pre polaska
čovek je ušao kroz vrata i povikao moje ime.
Odgovorio sam mu.
Nakon toga je prolio smrdljivu crvenu tečnost po meni.
Pobegao je iz kupea.
Nekako sam obrisao boju iz očiju,
uzeo mobilni i potrčao za njim.
Gade!
Već je stajao pored policajca.
Došao je u moj kupe. Povikao je "Muratov."
Polio me bojom. Vikao je: "Za naše momke."
Ne znam šta to znači.
Skini masku.
Razumem poruku koju su poslali.
"Ućuti."
"I ućutkaj svoje novine."
CENA ISTINE
OSLO 10. DECEMBAR 2021.
Nobelova nagrada za mir 2021.
dodeljena je dvoma izvanrednim novinarima,
Mariji Resi koja radi na Filipinima
i Dmitriju Muratovu koji radi u Ruskoj Federaciji.
Imaju li svi slušalice?
Osmog oktobra ujutru primio sam poziv od svoje majke.
Pitala se kako mi ide.
Pa, mama, dobili smo Nobelovu nagradu.
"Lepo. Još nešto?"
Mama, reći ću ti sve.
Svet je prestao da voli demokratiju.
Svet je počeo da se okreće diktaturi.
U mojoj zemlji, i ne samo tamo, popularno je misliti
da su političari koji izbegavaju krvoproliće slabi,
dok je pretnja svetskim ratom dužnost pravih rodoljuba.
Mi smo novinari, naša misija je jasna: razlučiti činjenice od fikcije.
Ipak, novinarstvo u Rusiji prolazi kroz mračno doba.
Tokom poslednjih meseci
više od sto novinara, medijskih kuća i boraca za ljudska prava
označeni su kao "strani agenti."
U Rusiji to znači "neprijatelji naroda."
Demokratiji je potrebna rehabilitacija.
Recimo to otvoreno.
Ako bismo odustali od demokratije, pristali bismo na rat.
Niko ne želi da čuje sirene.
Sirene za vazdušnu opasnost u Kijevu signaliziraju invaziju evropske države
2022. godine.
Odlučio sam da pokrenem specijalnu vojnu operaciju.
Zalažemo se za demilitarizaciju i denacifikaciju Ukrajine
kao i privođenje pravdi onih koji su počinili krvave zločine
nad civilima, između ostalog i nad građanima Ruske Federacije.
Katastrofa. Prepun sam emocija.
Ovo je istorijska tragedija koju je stvorio Vladimir Putin.
Svako ko bude pokušao da nas omete
ili stvori pretnje našoj zemlji i narodu,
mora biti svestan da će ruski odgovor biti trenutan,
a posledice će biti takve
kakve nikad nisu videli u svojoj istoriji.
Kuda da pobegnem?
Mislim da će Rusija uništiti Ukrajinu, ali je neće osvojiti.
LONDON 1. MART 2022.
U redu. Dima! -Ovde sam!
Gde si? -Ne vidimo te.
Ne dobija prijatelj svake godine Nobelovu nagradu za mir.
Poznajem Dimu dvadeset godina.
Upoznali smo se kad sam snimao dokumentarac u haosu 2000-ih.
U turbulentnoj Rusiji uvek je ostao isti.
Otvorenog srca, s principima i hrabar.
Patriče, čitav svet je protiv rata.
Dvadeset pet miliona ljudi u Rusiji su protiv rata.
To je zvanična procena.
Vrlo je važno da ljudi koji su protiv rata imaju svoj glas.
To nam je najvažnije.
Čitaoci su naša zemlja.
Dima je osnovao svoje novine 1993.
Odgovoran je za brojne vesti. Horor čečenskog rata,
milijarde koje je ukrala vladajuća elita, brutalnost moderne Rusije.
Dima nekako uspeva da to održi u životu
i hoda po ivici neumoljivog pritiska iz Kremlja.
Pristaje na snimanje sebe i novina.
Pod jedni uslovom: ne rizikujte njihove živote.
Ništa ne znamo.
Ništa ne znate. Niko ništa ne zna.
Jer se sve događa u glavi jedne osobe.
Ne znamo da li pomera prst,
spreman da pritisne dugme za nuklearni napad.
A svi šetaju uokolo i šapuću: "Šanse su pola-pola."
50% da hoće, 50% da neće.
Novaja Gazeta duguje postojanje drugom Nobelovcu, Mihailu Gorbačovu.
Čak i prvi računari koji su stigli u Novaju Gazetu 1993. godine
kupio je Gorbačov novcem od Nobelove nagrade.
Upoznao sam ga kad je bio predsednik Sovjetskog Saveza i razgovarali smo.
Došao sam u Kremlj i moja iskaznica bila je proverena pet puta
pre nego što sam stigao u kabinet.
Naljutio sam se.
Ušao sam u Gorbačovljevu kancelariju
i zahtevao da mi pokaže svoju iskaznicu.
Odlična fotka! -Prvo je počeo da se smeje,
a onda je otvorio sef i izvadio iskaznicu.
Na njoj je pisalo "predsednik".
Položaj: predsednik.
Nismo se odvojili 33 godine.
Fantastično!
Čitavog života sam prijatelj sa Mihailom Gorbačovim
koji je imao isti princip.
Moramo otvoriti Rusiju svetu i svet se mora otvoriti Rusiji.
Taj princip je uništen.
Dvadeset ih je proletelo.
Ovo je bio aerodrom Antonov, 24 kilometra udaljen od centra,
a ovo su topovnjače ruskih helikoptera.
Ovo uzletište sada služi za dovođenje trupa koje će napasti prestonicu.
Dok ruski tenkovi ulaze u Ukrajinu, vlada steže kod kuće,
donosi nove zakone koji ograničavaju šta vešti novinari
mogu da kažu o specijalnoj operaciji.
Ako napišete reč "rat", bićete ugašeni.
Ako hoćete da kažete kako napreduje sukob u Ukrajini, nemate prava na to,
jer morate citirati samo jedno gledište zvanične vojne vlasti.
To je apsolutno žestoka cenzura.
TIGROVI STIŽU U KIJEV
Ne, ne, ne. Niko ne sme da mi kupi karte.
Govorićeš. -Ne možeš. Takav je zakon.
Ali uvek kupujemo karte i plaćamo hotele.
Nemoj se uvrediti.
Ne mogu ovo,
inače ću biti smatran stranim agentom u Rusiji.
Nisam spreman da budem agent Zapada.
Želim da ostanem ruski novinar.
RIGA, LETONIJA 7. MART 2022.
Dobio sam poruku. Dima je u Letoniji u žiriju festivala dokumentaraca.
Tamo možemo slobodno da razgovaramo.
Nekako ne verujem da je samo reč o umetnosti dokumentarnog filma.
Putin misli da mora opet da dobije Drugi svetski rat.
Kako će se to završiti? -Tužno. Ne postoji srećan završetak.
Da, a ti nastavljaš da se boriš? -Ne borim se. Radim.
Samo radim. Moj glavni zadatak jeste
da moje zaposlene držim na bezbednom.
Uzmi!
Moram da pošaljem svoj urednički tim,
koji sam sakupljao poput dijamanata, da emigriraju.
Trenutno pregovaram o tome.
Prekjuče sam se sastao s predsednikom.
Danas s ministrom spoljnih poslova.
Trenutna procena je između dvadeset i četrdeset ljudi.
Nikome ne smem da kažem detalje.
Ovo su tajni pregovori.
Daj mi reč, jer ne verujem Jeleni. Volim je, ali joj ne verujem.
Jelena, tvoja obećanja su dobro poznata.
Zaboraviš i kažeš: "Pogrešno sam shvatila."
Ima pravo da bude oprezan. Od osnivana novina
ubijeno je šest novinara
pošto su njihovi izveštaji uvredili Kremlj.
Moja lična bol i moja krivica.
Izgubili smo mnogo ljudi iz novina. Ubijeni su.
Igor Domnikov bio je prvi.
Bio je sjajan.
Ubili su ga banditi zbog istrage.
Jurij Ščekočikin, moj najbliži prijatelj i izvanredan novinar.
Otrovan je.
Ana Polikovskaja je stigla do Čečenije zanemarivanjem naredbi.
Tada sam bio na odmoru.
Naravno, krivim sebe zbog ovog.
Trebalo bi da pomenem i Anastaziju Baburovu i Stanislava Markelova.
Nataša Estemirova bila je glavni saradnik Polikovskaje o Čečeniji.
Njihovi portreti vise na zidu iznad stola gde smo se upoznali
i gledam ih više puta dnevno.
Stidim se sebe, ali ne i novina.
Već delimo oružje i daćemo ga bilo kome
ko može da brani naš suverenitet.
Hvala Dmitriju Muratovu
i hiljadama drugih dostojnih Rusa
koji imaju čvrstu savest.
Samo zaustavite one koji nas sve lažu.
Kao i svi oko njega u Rigi,
proveo sam tri dana pokušavajući da ga uverim da se ne vraća u Moskvu,
da nije bezbedno, pogotovo nakon podrške Zelenskog.
Danas kreće.
Moj let sleće u Moskvu u 4.50 sati.
Kolege će me dočekati na aerodromu,
popićemo piće,
odremaću i biti na poslu u podne.
Dok je ulazio u kombi, stigao je drugi.
Preko noći grupa novinara je pobegla iz Rusije.
Koliko dugo ga poznaješ? -Petnaest godina.
Došao sam u Novaju Gazetu 2006. godine kad sam imao 19 godina.
Poput drugog oca mi je.
Ljudi misle da je on glavni urednik,
ali njegov posao je da spasi ljude i uvek je bio takav.
Ovaj osećaj da mi idemo prema zapadu,
a on prema istoku uvek će biti
simbolični znak razdvajanja.
Kuda ćeš ti? -U bezbednije mesto od Moskve.
Iz bezbednosnih razloga, ne želim da otkrijem lokaciju ruskoj tajnoj službi.
Bojim se da će mu se nešto dogoditi.
Ja ne bih išao, ali zato je on... -Zašto ne bi išao?
Znam da će me verovatno uhapsiti.
Niko ne preživljava ruski zatvor
ili postoji veoma mala šansa da preživiš.
Sve on to zna i uprkos tome se vraća.
Ako ne prekrši ruski zakon
i ako im ne da razlog da bude proglašen stranim agentom,
neće biti proglašen za to.
Svi moraju da razumeju
da je poštovanje ruskog zakona obavezno.
MOSKVA
Svestan sam da se prijateljeva želja suprotstavljanja autoritetu
sukobljava sa vekovima državne vlasti u Rusiji.
Bio to car, Politbiro ili predsednik.
Rusijom oduvek vlada jedan centralni autoritet.
Putin nije anomalija nego brutalna norma.
Zašto si postao novinar? -Stara priča.
Jednog dana prijatelj i ja krenuli smo po autograme
poznatog hokejaša koji je došao u zatvoreni grad.
To je bio Kujbišev, a hokejaši koji su dolazili svake tri godine
kad bismo ih pitali za autograme, rekli bi nam da odjebemo.
Bili smo izuzetno uvređeni.
Nisam znao da su naše majke pisale novinama
i poslale su kovertu sa dve fotografije.
Jedan "Za Dimu" od golmana CSKA , Vladislava Tretjaka.
I jedan "Za Ženju" od golmana CSKA Vladislava Tretjaka.
Ovo me potpuno iznenadilo i shvatio sam da želim da radim za novine.
Sve je počelo kad su mi rekli da odjebem.
Dima je započeo kao padobranac, boreći se u Avganistanu.
Posle toga pridružio se Komsomolskaja pravdi kao ratni dopisnik.
Umoran od uplitanja države, on i grupa kolega odlaze
i osnivaju Novaju Gazetu. Kroz dve godine postaje urednik.
Razgovarajmo o prekidanju vesti na prvom kanalu sinoć
ručno izrađenim plakatom.
Reditelj je smesta prebacio na nešto drugo.
Vrlo nejasan zakon usvojen je pre 11 dana
i sad ste suočeni s 15 godina u ruskom zatvoru
jer ste nazvali rat ratom.
Još uvek imam pitanja o stranim agentima.
Ovaj zakon nema presudu. Ovde nema suda.
Proglašen si stranim agentom,
nema dokaza.
Označen si kao kriminalac.
Podsetiću vas na našu najdražu knjigu iz detinjstva.
Tačno ovo se dogodilo s Miledi u "Tri musketara."
Ali kad joj je krvnik odrubio glavu u zoru,
bar su joj pročitali kaznu.
Kao prvo, želim da vam čestitam na Nobelovoj nagradi.
Dakle, vaša zabrinutost o stranim agentima.
Neću okolišati.
Rekli ste da nema presude. U pravu ste, zaista je nema.
Miledi jeste bila osuđena, odrezali su joj glavu, ali ovde to niko ne radi.
Šokiran sam događajima koje vidim.
Video sam Putina godinu i sedam dana pre invazije Ukrajine.
Rekao je da nije u ruskom interesu anektirati teritorije.
Bio je potpuno smiren. Nešto se dogodilo ove godine
što je promenilo Putinovo razmišljanje.
Sve što se događa je očajnička mera.
Nisu nam ostavili drugu opciju.
Ne znam šta mu se dogodilo.
Iz nekog razloga mislim da je na njega uticala
usamljenost tokom kovida, kad je bio sam sa sobom.
Ništa dobro ne proizlazi iz susreta Putina s Putinom.
Padaju bombe.
Samo bog zna koliko je poginulih.
Ali ne možemo pomoći.
Dima priznaje da je njegov plan ostati jedan korak ispred vlasti
u riskantnoj igri mačke i miša.
NOVO IZDANJE STVORENO U SKLADU SA PRAVILIMA KRIVIČNOG ZAKONA RUSIJE
NEKA PUTIN VIDI POSLEDICE SVOJIH DELA
VRATITE IH KUĆI
TUŽILAŠTVO LAŽE
OBUSTAVLJAMO RAD
Patriče, primili smo dva upozorenja o cenzuri u istoj nedelji.
To znači da neće biti sledećeg upozorenja.
Oduzeće nam pravo na obavljivanje novina.
Da, izgleda da je ovo prvi put da suspenduješ novine,
ove novine koje si započeo. Kako si se osećao?
Pa, ovo je druga opcija.
Optuženi smo za ekstremizam i naši zaposleni su odvedeni u zatvor.
Koliko je situacija opasna za sve vas trenutno?
Ne razmišljam o opasnosti
za nas, za novine, za novinare,
mislim da je najveća opasnost rat.
Moramo zaustaviti rat, a zatim pričati o nama,
o našim firmama, o našim novinama.
Patriče, vraćamo se. Obećavam ti da se vraćamo.
Novaja Gazeta zauvek!
Reći ću još nešto. Niko još ovo ne zna.
Patriče, moja medalja ima novu sudbinu.
Danas smo postigli sporazum s jednom od najvećih aukcijskih kuća na svetu.
Prodaćemo Nobelovu medalju na aukciji u Njujorku.
Zajedno s UNICEF-om.
Fantastično!
Novac od prodaje medalje biće korišćen za pomaganje izbeglicama,
ukrajinskim izbeglicama i njihovoj deci.
Kada? -Znaš li kada će se održati aukcija?
Znam, ali neću vam reći. Bez rasprave!
Manje toga! U redu, srećno!
Dva dana kasnije Dima izlazi u javnost.
STANICA KAZANJ SEDAM DANA KASNIJE
Ušao sam u kupe i seo na svoje mesto.
Obukao sam pidžamu i dres "Njujork rendžersa",
kada je mladi čovek utrčao u kupe
i pitao: "Jesi li ti Muratov?" Rekao sam da jesam.
Rekao je: "Ovo je za tebe."
Gade!
Ne možeš, gade!
Molim vas, uhapsite ovog čoveka. -Skini masku!
Odbio je da skine masku.
Snimio sam njegov razgovor s policajcem
i video da policajac drži pasoš.
Hoću tvoj mobilni i moram da saznam
ko je otkrio broj sedišta i kupe u kojem se nalazim.
Doviđenja.
Da vidimo šta sad možeš.
Upravo smo prijavili.
Nadao sam se da će biti priveden jer je počinio zločin.
Moj urednički tim kojem sam dao video-snimke i dokaze,
zahvaljujući istražnom timu, u roku od 24 sata,
pronašao je osobu koja je to učinila.
NIKOLAJ TRIFONOV (bacio je boju)
Nije bio sam. Pripadali su vojnoj grupi u blizini Moskve.
ILIJA MARKOVETS (snimio napad)
Svi rade pod okriljem tajne službe.
Ovo se dogodilo nekoliko dana nakon najave aukcije.
Dakle, to je bila poruka?
To je bilo sedam dana nakon najave aukcije.
Nisam razmišljao o tome. U pravu si.
Znali su u kom sam vozu, na kom sedištu.
Imaju pristup svim bazama podataka.
"Mi predstavljamo interes države." Tako su mi rekli.
Dima zove. Izgleda da boja nije bila samo boja.
Bila je pomešana s acetonom.
Juče sam imao pregled kod oftalmologa.
Imam opečeno tkivo u oba oka. I opekotine na kapcima.
Levo oko je gore prošlo.
Hvala bogu što nije oštećena rožnjača.
Ako neko pokuša da interveniše spolja,
trebalo bi da znaju da je za Rusiju to neprihvatljiva strateška pretnja.
Trebalo bi da znaju i da će naš odgovor
na nadolazeće udare biti munjevit.
Primili smo još jedno upozorenje iz Roskom nadzora
i iz kancelarije glavnog tužioca.
Drugi put u istoj nedelji.
Još jedna kazna. Deseta ili dvanaesta, ne sećam se.
Prvog aprila je 29-godišnjica novina.
Svi smo se okupili verovatno poslednji put
i bio je to rođendan novina koje se više ne štampaju.
Hteo sam da vam kažem da je našoj državi potrebna rehabilitacija,
po mogućnosti tokom našeg života. Započeće s nama.
Zbog izvanrednog posla koji ste obavili u nemogućim uslovima
zauvek će ući u istoriju.
Mnogo ljudi je otišlo.
Ne žele da ostanu u Moskvi.
U redakciji su se svakog dana opraštali
oni koji ostaju i oni koji odlaze.
RIGA, LETONIJA 20. APRIL 2022.
Bilo je teško reći zbogom.
Kolege su hodale kroz hodnik s rančevima i torbama.
Neke od njih neću videti godinama.
S tim ljudima smo proživeli život.
To su vrlo talentovani ljudi koje smo pronašli jednog po jednog.
Sjajni, talentovani profesionalci.
I pozdravljamo ih.
Prvi plod Diminih tajnih pregovora.
Anonimni blok zgrada u predgrađu Rige sad je dom nekoliko njegovih novinara.
Pokušavaju da objave Novaja Evropu,
ali ne mogu da objave vezu s Moskvom
iz straha da će biti pritvoreni.
Radimo ovde već tri ili četiri nedelje.
Moramo reći da smo sasvim druge novine
od Novaje Gazete u Moskvi. Potpuno drugačije.
Nemamo nikakve veze s tim.
Apsolutno nikakve veze.
Nikakve. Druge novine.
Imamo osećaj dužnosti. Dužnost nam je da zaustavimo rat.
Novaja Gazeta donosi informacije o situaciji sa žrtvama
i ratnim gubicima ruskog društva.
Naša misija je da Rusima donesemo neprijatnu istinu.
Kako je to za Dimu?
Mislim da je za njega to tragedija.
Lični gubitak.
Naš zadatak je da pokažemo da to nije bio potpuni gubitak.
BUČA, UKRAJINA
Sklopi mu oči. Moj brat je tamo.
Četvrti? -Četvrti. Koji je?
Je li ovo bilo orkestrirano ili su to odmetničke jedinice?
Naravno da im je bilo naređeno da ubijaju civile.
Ono što vidite ovde u Buči,
nisu to samo ratni zločini. To su zločini protiv čovečnosti.
Šok iz Buče pročuo se svetom, ali nije stigao do Rusije.
Izveštaje o zločinima odbacili su kao laži,
a Putinova popularnost raste.
Danas, na dnu najveće hidroelektrane
održana je podrška vojsci.
Sto pedeset studenata oblikovalo je slovo "Z" ruskim zastavama.
To je postao simbol borbe protiv nacizma.
ŽENEVA, ŠVAJCARSKA 2. MAJ 2022.
Dima je odlučio da krene na rizično putovanje,
da iskoristi slobodu Zapada da osudi rat onako kako ne može kod kuće.
Dobar dan. -Dobar dan.
Zašto društvo, ili njegova većina,
podržava večnu vlast Vladimira Putina?
Ove ankete, koje pokazuju da velika većina
podržava specijalnu operaciju u Ukrajini,
obavljaju se telefonom.
Neko pozove i pita: "Podržavate li predsednikove napore?"
Dakle, znaju vaš broj telefona, gde živite, gde radite.
Mogu da vam provere istoriju pretraživanja.
Ljudi, naravno, ne mogu biti iskreni. Neki od njih.
Sprovodi se eksperiment nad 150 miliona ljudi.
Neki ljudi se odupiru propagandi, neki ne.
Ne mogu da okrivim celu zemlju za podržavanje rata.
Propaganda je poput zračenja.
Tokom poslednjih šest meseci najveće medijske kompanije
koje su izrazile drugačije mišljene od vlade bile su zatvorene.
Kada društvo ne primeti da više nema slobodnih medija,
to znači da je propaganda pobedila.
Setite se onih priča o vijagri, vojnicima su deljeni paketi.
Da, delili su ih vojnicima da bi silovali ukrajinske bakice.
Te bakice bi potrošile svoju ušteđevinu za sahrane
da bi ih, na kraju, silovali ruski vojnici.
Ove reči rekao je voditelj državnog ruskog kanala RTR
i izvršni direktor radio-difuzije cele Rusije, Anton Krasovski.
Treba li Ukrajina da ostane na karti sveta?
Svakog dana sve više novinara Novaje Gazete putuje u Rigu.
Pola osoblja je pobeglo iz Rusije.
KANCELARIJE IZDAVAČKE KUĆE RIGAS VILJNUS
Treba nam stabilan vaj-faj, prostor, nameštaj i ništa drugo.
Pogledaj sve ljude koji su ovde.
Sledeće nedelje će ih biti još više.
Možda deset ili dvadeset.
Čitava zona će biti vaša. -Da.
Dvadeset ljudi dolazi ovde? Ovo će biti operacija.
Da. Jedna opcija je sedeti u tišini u Rusiji,
a to niko nije želeo.
Imamo li rok?
Preliminarno, možemo reći 9. maj.
Vrlo dobar datum.
MOSKVA, DAN POBEDE, 9. MAJ 2022.
Dragi ruski građani!
Dragi veterani, vojnici i pomorci,
čestitam vam Dan pobede!
Sada se borite za naše ljude u Donbasu
i za bezbednost naše domovine, Rusije.
Rusija je pozvala Zapad na razgovor,
potragu za razumnim kompromisom
i da uzmu u obzir sve interese.
Sve uzalud.
Slava našim oružanim snagama, za Rusiju i za pobedu!
RIGA, LETONIJA 12. MAJ 2022.
Dakle, ovo je dom?
Ovo je dom. Ovo je naš odsek. Kao što vidiš... -Zdravo, kako si?
Uprkos svemu, Kiril je objavio novine 9. maja.
Ovde objavljujemo nešto kao časopis.
Obavljujemo ga ovde u Rigi
i prodajemo ga u Letoniji i Estoniji.
Imamo problema s bojom, jer koje god boje odabrali,
izgledalo je poput ruske Novaje Gazete i nije bilo bezbedno.
Pokušali smo da napravimo nove verzije.
Zamislite, za samo jednu nedelju to je učinila
grupa ljudi koja sedi na koferima.
To je odlično obavljen posao i veoma sam ponosan na ovo.
Prodali smo oko pet hiljada primeraka.
Kiril i Dima se suočavaju sa pobedonosnim Kremljom.
Do kraja maja ruske snage kontrolišu 20% teritorija Ukrajine.
Kako je moguće da po prvi put u istoriji
čitav život na Zemlji zavisi od prsta jednog čoveka?
SVETSKI DAN SLOBODE MEDIJA ŽENEVA
Mnogi ljudi će se naljutiti na mene.
Kako se političari ponašaju?
Dolaze u Moskvu, susreću se sa borcima za ljudska prava,
fotografišu se s njima, a zatim potpisuju trgovinske sporazume
za naftu, gas i titan.
Jeste li pročitali izveštaj EU?
Deset EU država prodalo je oružje vredno 237 miliona evra.
Ko zna da li iz njih pucaju na Ukrajinu ili ne?
Deset EU država zaobilazi sankcije.
Razumete da Putin zna da mu prodaju oružje, zar ne?
Kako Evropa može da kaže išta o vrednostima posle toga?
Ovo je prvi put da ste ga videli posle Osla? -Da, da. -Više ne.
Zna da je bilo teško dovesti nas oboje na isto mesto.
Jeste. -Oboje imamo probleme s putovanjem.
U slučaju ponovljenog napada,
moji urednici su mi obezbedili karte
s drugih aerodroma i stanica prema različitim destinacijama.
Baš kao i Dima, Marija vodi onlajn operaciju nezavisno od države.
Baš kao i Dima, suočava se sa neprijateljskom vladom.
Kakva je tvoja lična situacija?
Čuo sam nešto o suđenju.
Imam ih još sedam.
I svaki put moram da dobijem odobrenje za putovanje.
Ponekad mi ga daju, a ponekad ne.
Zar ti nije dosta?
Ne možemo. To nije opcija.
Ozbiljno, to nije opcija.
Takođe, vodim firmu sa sto ljudi koji rade sjajne stvari.
Pogledaj prelepu Ženevu.
Marija Resa jedan je od najboljih istraživačkih novinara na svetu.
Već duže vreme svi se brinu zbog njene situacije.
Znam da, ako prebrojiš sve zatvorske kazne
na koje bi mogla biti osuđena, trajale bi oko stotinu godina.
Ti si ga obukla u plavo odelo. Lepo mu ističe oči.
Skini naočare. -U redu je.
Previše je svetlo.
Verujem da imam važnu ideju
o kojoj razgovaram s evropskim političarima.
Želim da velike svetske kompanije i neke države
kreiraju fond podrške prognanim novinarima.
Slučajevi 85% novinara koji su ubijeni
nisu rešeni. Imamo problem sa zaštitom,
ali i sa istinom i pravdom.
Biće nam važno da znamo šta mislite s vaše strane.
Švajcarska može, ali i mi kao OTHR. Šta možemo da uradimo bolje?
Biću kratka.
Dmitrij će dobiti vremena jer je njegova država napala drugu.
Koliko slobodno smemo da se izražavamo?
Da li se ovo negde emituje ili samo pričamo međusobno?
Bilo bi sjajno kad bismo mogli da razgovaramo bez kamera.
Kako je bilo s gospođom Bašele? Je li ti dala nešto?
Žurilo joj se u Hag.
Pitala je kako može da pomogne.
Pitali smo je kako možemo da pomognemo UN-u. -A odgovor je?
Da. Rekla je da je UN velika organizacija, možda i prevelika.
Ali šta ti želiš od nje?
Želimo Božje kraljevstvo, raj i besmrtnost.
Da. -Nije imala to kod sebe.
Imamo moralnu podršku i interes.
Ponekad je to važno.
Kao da dođeš UN-u sa svojim kaučom
i legneš kao kod psihijatra.
U redu.
Za mog prijatelja i tim, bezbednost medija nije apstraktno pitanje.
Našim novinarima su, navodno, poslati pogrebni venci.
U kući mog izvršnog direktora kapija je bila išarana kukastim krstovima.
Mom prijatelju, Venediktovu, koji živi blizu uredništva,
bacili su svinjsku glavu na vrata i nacrtali antisemitski znak.
Ovo se stalno događa.
Nastavićemo da radimo pod ovim uslovima.
Nakon jednog meseca odsustva, Dima je u Talinu na putu natrag u Moskvu.
Putovao je vozovima i avionima
samo da zavara vlasti i spreči novi napad.
Znaš, teško je zamisliti domovinu bez slobode,
ali je podjednako teško zamisliti slobodu bez domovine.
Mnogo me je strah za svoje kolege u Rusiji.
Pod stresom sam zbog njih. Stalno.
Već smo ih previše izgubili.
Kad vidite da se Dima vraća u Rusiju, kako se osećate?
Ja bih radije da se ne vraća.
Ipak, dovoljno dobro ga poznajem
da bih očekivala da ostane ovde. Ne, on odlazi, takav je.
On postoji u Rusiji. On je za mene Rusija.
Pripada tamo.
Plašiš li se?
Dogovorili smo se oko toga.
"Plašiš li se" i "Šta s tvojom bezbednošću"
pitanja su na koja nemam odgovor.
Radim u Moskvi. Ne mogu tamo da ostavim urednički tim.
Ne mogu da ostavim te ljude. Nemoguće je.
Prvi dan Diminog lukavog poteza u Moskvi.
Ako ne može da objavi fizičke novine, može li časopis?
Sa člancima koje inače ne može da objavi?
Sada radimo nadopunu za novine
koje će se zvati prema prvom slogu Novaje Gazete: NO.
Kao što sam obećao, paralelno s časopisom,
radimo na novoj internet platformi.
Drugi potez, Jutjub kanal koji bi mogao da dosegne milione.
Prikazivaće intervuje koje inače ne bi smeli.
Ostali smo kod kuće. Tu smo s našim čitaocima koji ne mogu da odu.
Ne mogu svi da odu.
To znači da neko mora ostati s onima koji ne mogu da odu.
Ne razmišljamo o rizicima.
Sad ćemo raspravljati o problemu štampe.
GROBLJE PEREDELKINO 9. JUN 2022.
JURIJ ŠČEKOČIKIN
Kad je Jurij Ščekočkin ubijen,
po prvi put u životu osećao sam se kao siroče.
Bio je čitav svet, moj najbliži prijatelj.
On, Ismailov i ja
razmenili smo zarobljenike u čečenskom ratu po prvi put.
Zahvaljujući Juriju i Ismailovu, novine su razmenile 147 zarobljenika.
Odveli smo ih odande.
Ščekočikin je bio najvažnija osoba u mom životu.
Tokom karijere Novaje Gazete,
tokom cele istorije Novaje Gazete, često smo pomagali ljudima,
spasavali zarobljenike,
spasavali bolesnu decu sa spinalnom mišićnom atrofijom i zarobljenike.
To je naša osnovna misija.
Ja nisam posmatrač, ja sam učesnik.
NJUJORK 20. JUN 2022.
Kroz sve razgovore sa Dimom, postoji jedna konstanta.
Moram da budem u Njujorku na dan aukcije.
Nervozan sam.
Ne želim da ovo bude samo simbolični gest.
Želim da prikupim veliku svotu novca
i pomognem ukrajinskim izbeglicama.
Dok sam u bolnici obavljao kardiološke preglede,
shvatio sam da se osećam bespomoćno u vezi s ovom situacijom.
Rat je započeo i ništa nisam mogao da uradim.
Te noći sam pomislio da ne smem da se žalim
i da moram da poklonim jedinu dragocenu stvar koju imam.
Mislio sam da je aukcija Nobelove nagrade prikladan potez.
Kada je rat u Ukrajini počeo, bilo mi je toliko teško
da sam plakala na telefonu s njim. Cvilila sam o svemu.
A on je rekao: "Fin, znam da se osećaš loše."
"Jedini način da se osećamo bolje je
da pomognemo onima kojima je gore."
Odabir Heritidža je bio nameran.
Heritidž neće uzeti nijedan procenat od prodaje medalje.
Nije moja noć, ali mi je čast da učestvujem.
Da li ti nešto treba od mene?
To je teško pitanje.
Zahvalan sam UNICEF-u, koji će dobiti ovaj novac.
UNICEF će raspodeliti novac, a ne ja ili novine.
Sada je vreme! -Učinimo to!
Čekaću treći udarac čekića.
Nakon trećeg udarca, jedno će biti sigurno.
Popiću piće.
Čast mi je da pozdravim Dmitrija Muratova.
Danas je međunarodni Dan izbeglica. Ovo nije praznik.
Trenutno ima 16 miliona ukrajinskih izbeglica. 40% su deca.
Dve trećine te dece prisiljeno je da napusti svoj dom.
Želim da na trenutak zamislite da su to vaša deca.
Dmitrij, jesi li spreman?
875, sada 900. 900 hiljada.
Hvala lepo. 925, sada 950.
Imamo milion dolara. Prešli smo milion dolara.
U redu, kladimo se koliko će dobiti.
Ja kažem dva i po miliona.
Dva i po miliona dolara?
Ako bude više, duguješ mi Mekalan viski.
Ako bude manje, ja ga dugujem tebi.
Dva miliona. Imamo dva miliona dolara.
2,4, sada 2,5. Isti ponuđači.
Ne gledajte nju. Sada idemo na tri miliona dolara.
Nik, jesi li na vezi? Idemo. Četiri miliona dolara.
Šta misliš kako će ruska vlada reagovati na aukciju?
Mislim da će nastati...
Talas mržnje od propagandista.
Mislim da neće biti prijatno.
Tamo je gomila budala
koja će misliti da mora da mi se osveti.
Ljudi koji su me polili bojom dobro su poznati.
Urednički tim ih je pronašao za jedan dan.
Pritvorila ih je policija, ali su pušteni.
To znači da imaju zaštitu.
Komplikovano je. Ljuta sam na njega jer želim da bude na bezbednom.
Što više čini, manje je bezbedan,
ali ne mogu da opišem koliki ponos osećam. Preplavljuje me.
Strahujem, ali znam da postupa ispravno.
Vaspitavana sam da verujem da je najvažnije postupiti ispravno.
Imamo 16,6 miliona.
Pogledajte šta ćete dobiti. 16,8.
Šta mislite? Imamo li 16,8?
Kaže da razmišlja o tome. Potpuno novi ponuđač.
Mogu li da čujem to još jednom.
Skinite masku da vas čujem, molim.
Navedena vrednost je 103 miliona i petsto hiljada dolara.
Može i tako!
To je mnogo para.
Bilo je šokantno. To je moj otac. Uvek izvodi lude vratolomije.
Nešto se uvek dogodi. Naziva nas svojim anđelima
ili kako se već kaže. Anđeli čuvari.
Veruje u anđele čuvare. Ko zna?
Učinio si nešto dobro baš kao što si i želeo.
Oduševljeni Dima predlaže da se nađemo u Parizu na putu kući.
Ako budeš prisiljen, možeš li da živiš negde van Rusije?
Pa, možda u Rusiji.
Možda bih neko vreme
mogao da živim u Brižu.
Zaljubio sam se u taj mali grad.
Ali najviše sedam dana.
Stvarno? Dosadilo bi ti. -Želim dosadan život.
Treba mi sedam dana dosadnog života.
To je moj san. Sedam dana dosadnog života.
Gde se ništa ne događa, tako da mogu da zaboravim koji je dan.
Postaviću svoje uobičajeno pitanje. Je li bezbedno vratiti se?
Ne znam.
Ne znam. To nije moja odluka. Ne znam kako će reagovati.
Hoće li me proglasiti neprijateljem i stranim agentom ili ne.
Ispred mene je samo neizvesnost.
Znaš li ko je kupio medalju?
Advokati su mi objasnili da je reč konzorcijumu.
Nije samo jedna osoba.
Što je još važnije,
znam da su UNICEF, Heritidž i banka
bili vrlo temeljni u proveri porekla novca.
Upozorio sam vašeg producenta
da je izgubio, s poštovanjem.
Zato pijem ono što je on izgubio.
Ne može dugo da uživa u viskiju.
Kremlj priprema šah-mat u igri koju igraju s njim.
Svi znaju da je u subotu izdata naredba
da se internet stranica blokira.
Pokušao sam da nezvanično otkrijem
zašto su odjednom napali, ali kako je Sokolov napisao:
"Beba je preživela sedam dana i devet sati."
30. AVGUST 2022.
Donosimo prelomne vesti.
Umro je bivši ruski predsednik, Mihail Gorbačov.
Imao je 91 godinu.
Gorbačov je stavljao ljudska prava iznad zakona.
Za njega, mir u svetu bio je važniji od lične moći.
Trideset godina bez rata, bez pretnje nuklearnim ratom.
Niko drugi nije mogao da ponudi svetu takav poklon trideset godina.
Patriče, poznavao sam ovog Gorbačova.
Sjajna slika. -Čvrst, pametan, brz.
Video sam ga srećnog.
Vrlo srećnog. Bili su zgodan par.
Ovo je bio pozdrav Raisi.
Volim ovog čoveka.
Nije ga bilo strah opozicije.
Nije ga bilo strah konkurencije, nije ga bilo strah da prekine rat.
Dobar dan, drage kolege.
Već smo čuli da Zapad želi da se bori do poslednjeg Ukrajinca.
Ovo je tragedija za ljude Ukrajine.
Ali izgleda da će tako biti.
Neka svi znaju da nismo još ni započeli.
Nijedna osoba iz ruske elite nije se usudila da nešto kaže Putinu.
Ovi ljudi se nazivaju elitom.
Ova elita je dobila apsolutno sve od Putina.
Elita se boji Putina više od svega na svetu.
Više od Boga.
Odjednom, osoba nakon osobe iz opozicije završava u pritvoru,
sve ih čekaju zatvorske kazne.
JEVGENIJ ROJZMAN, OPOZICIJA PRITVOREN ZBOG REČI "INVAZIJA"
IVAN SAFRONOV, NOVINAR ZATVOREN NA 22 GODINE ZBOG "IZDAJE"
VLADIMIR KARA-MURZA, AKTIVISTA OPTUŽEN ZA "VELEIZDAJU"
Naši zaposleni su zatvoreni.
Na primer, Andrej Zajakin, koji je zaslužan za bazu podataka,
veliki je naučnik.
Specijalne snage provalile su mu u stan.
Provalili su mu u stan jer je pre tri godine
prebacio hiljadu rubalja, otprilike deset funti,
kao podršku političaru Alekseju Navaljnom.
Sada živimo u piratskoj državi
gde oni imaju puške, a ostali ih nemaju.
Neki rade šta god požele
dok drugi moraju da rade ono što im se kaže, poput Navaljnog.
Potresla me ova fotografija.
Pogledajte u šta se Aleksej Navaljni pretvorio.
Više ne podržavam Alekseja Navaljnog.
Ali u knjizi Dž. K. Rouling,
mislim da je to "Zatvorenik iz Askabana,"
postoje dementori koji isisaju život i sreću iz osobe.
Kritičar je trenutnog režima, a isisavaju život iz njega.
Počekom septembra, šah-mat. Vlada pokreće talas suđenja,
koji će ugasiti rad Novaje Gazete u Rusiji.
Prema članu 175,
sud je odlučio da poništi registraciju
novina Novaja Gazeta. Registracija zabeležena 4. juna 2006.
Serijski broj RF 772241833.
Odluka koja nema pravne osnove.
Sude nam zbog navodnog nepredavanja
dokumenata pre dvadeset godina, iako je sve bilo predato.
Presuda je već bila doneta, samo nije bila objavljena.
Ovo je svima jasno.
Sutra imamo pojavljivanje na sudu. Na koji sud sutra idemo?
Na isto mesto!
Ovde će izvući presudu iz iste mape
i zabraniti časopis "NO."
6. septembra Dimin novi časopis će biti ugašen.
15. septembra, sve je gotovo.
Vrhovni sud presuđuje da ugasi sve internet stranice Novaje Gazete.
Šta da kažem? Mogu li da vam kažem presudu? Zar ne znate?
Predstavnik ministarstva pravosuđa rekao je:
"Ovo je mera opreza."
Pitao sam ga: "Je li istina da je ubistvo mera opreza?"
"Ili je ovo zapravo ubistvo?"
Ruska država nemilosrdno nameće svoju nadmoć.
Kroz istoriju, država se nije kajala
zbog korišćenja grube sile u podržavanju vlasti,
bili to ponovljeni masakri seljaštva,
ili gulazi pod sovjetskom vlašću.
Cena autokratije je previše očigledna.
U odjeku Diminog govora,
vrtlog rata koji je predvideo u Oslu postaje istina.
NAPAD NA KRIMSKI MOST 8. OKTOBAR 2022.
Eksplozija 8. oktobra je teroristički čin.
Nemoguće je ostaviti takav zločin bez odgovora.
Ovog jutra, pokrenut je masivni napad
dalekometnim i visokopreciznim vazdušnim, morskim i kopnenim oružjem
protiv energetskih, vojnih i komunikacionih sistema Ukrajine.
BEČ, AUSTRIJA 3. NOVEMBAR 2022.
S obzirom da je Rusija sve opasnije mesto,
Dima se nalazi u Beču na poslednjem tajnom sastanku.
Zašto ste ovde?
Ovde se održava konferencija,
ali ovom prilikom želimo da upoznamo dobitnika Nobelove nagrade, Muratova.
Ovo je retka prilika ove godine za vreme ovoga rata.
Ova dva čoveka ne smeju da budu viđena zajedno u javnosti.
To bi moglo da prikaže Dimu kao stranog agenta.
Zavese navučene, mobilni isključeni, jedino tako razgovaraju bezbedno.
Moraju nekako da održe operaciju u Rigi.
Možemo reći da je poraz nezavisnih medija u Rusiji gotov.
Kad je sudija zatvorio Novaju Gazetu, njegov najveći ukor
i glavna optužba bila je: "Sejete sumnju."
Šta bi trebalo da radimo?
To je naš posao, da postavljamo pitanja.
Možda se približavamo kraju naših mogućnosti u Rusiji.
Ovo je bila najgora godina mog života.
Moja zemlja je u ratu.
Želim mir u Rusiji da mogu u penziju,
da idem na hokej i čitam knjige.
To je samo moguće ako Rusija bude u miru.
PARIZ, FRANCUSKA 12. DECEMBAR 2022.
Mesec kasnije, gest prkosa za Kremlj.
Na dodeli nagrada u Evropi,
Dima i Kiril viđeni su zajedno po prvi put.
Prekidaju varku da Novaja Evropa
nema ništa s Novajom iz Moskve.
Zar ne izgledam dobro u ovom odelu? Smršao sam.
Dame i gospodo, molim vas za aplauz za Dmitrija Muratova.
Dobro došao, Dmitrij. -Hvala.
Ovo je novo razdoblje sukoba između diktature,
autoritarnih režima i nezavisnog novinarstva.
86% ubistava novinara nije rešeno.
Možete li mi reći u kojoj drugoj profesiji je tako?
U Rusiji su zatvorene 262 medijske kuće nezavisne od države.
Više od 300 novinara i aktivista
proglašeno je stranim agentima,
odnosno, staljinističkim terminom, neprijateljima naroda.
Prvo su ubijali novinare, a sada ubijaju čitave medije.
Hvala vam. Hvala, Dmitrij. Hvala svima.
Putin živi u oblacima.
Razmišlja kako da promeni prošlost.
Misli da je smrt dobra
ako umireš za domovinu.
A ja mislim da je život za domovinu
nešto najvažnije za Rusiju. Imamo konflikt između života i smrti.
To je bio poslednji put kad sam ga video.
U Moskvi je. Bolne oči. Ugašene novine. Većina novinara u progonstvu.
Morali smo da zaustavimo snimanje. Previše je opasno za njega i tim.
Onda sam dobio poruku iz Moskve. Dima je možda oboren, ali nije gotov.
Želim da nazdravim onima koji su otišli i koji spasavaju našu čast.
Želim da nazdravim onima koji su ostali i rade upravo isto.
Imamo budućnost. Ne mogu vam reći kada,
ali obećavam da će biti uskoro.
Novinari koje je rusko ministarstvo pravosuđa proglasilo stranim agentima
Novinari zatvoreni u Rusiji
MEDIATRANSLATIONS